Vario LF2 plus

Vario LF2 plus alebo Vario LF2+ je česká dvojčlánková, čiastočne nízkopodlažná električka vyrábaná Alianciou TW Team, čo je združenie firiem Pragoimex, Krnovské opravny a strojírny a VKV Praha. 

 Využitie 
Prototyp, ktorý bol vyrobený v roku 2009, je  prevádzkovaný Dopravným podnikom Ostrava na ostravskej električkovej sieti. V roku 2014 firma Pragoimex a.s. vyhrala verejnú súťaž na dodávku 23 kusov električiek typu Vario LF2+ s opciou na ďalších 23 kusov do Dopravného podniku mesta Košice a.s. Nakoniec sa z pôvodnej 23 kusovej opcie počet vozidiel znížil na 10 kusov. Prvé vozidlo bolo dodané 24. júna 2014 niekoľko dní na to, po skompletizovaní, sa začala homologizácia. Po dodaní druhého vozidla prebiehali skúšky v súprave dvoch vzájomne spriahnutých vozidiel LF2+. Dňa 1.12.2014 sa do pravidelnej premávky s cestujúcimi zaradili prvé štyri Košické električky Vario LF2+ (ev.č. 801, 803, 805 a 806). O niekoľko dní na to sa do prevádzky zaradili aj ďalšie dve vozidlá s ev. č. 802 a 804. Vozidlá boli zaradené na linku č 3. Ale už v prvých dňoch prevádzky sa vyskytli isté technické problémy. Keďže ide o nový typ vozidla a prvú sériovú výrobu, DPMK ako aj výrobca pracovali na riešení týchto problémov. Neskôr bolo do Košíc dodaných ešte zvyšných 13 električiek z pôvodnej zmluvy na 46 vozidiel. Električky sú počas pracovných dní nasadzované priebežne na všetkých linkách okrem linky 9 kde sú využívané kapacitnejšie vozidlá. Cez víkendy je výprava vozidiel kompletne obsadená vozidlami LF2+.

 Popis vozidla 
Električka Vario LF2 plus koncepčne vychádza z modelu Vario LF2, od ktorého sa ale zásadne líši novými podvozkami typu KOMFORT+ ktoré sú samostatne plne otočné, primárne a sekundárne odpružené. Vďaka nim mohla byť znížená výška podlahy vysokopodlažnej časti vozidla na  od temena koľajnice (TK). Obidva vstupy medzi podvozkami vozidla majú zníženú podlahu, sú bezbariérové, bez schodov s úrovňou podlahy  nad TK. Dva krajné vstupy do vozidla majú jeden schod. Nízkopodlažná časť tvorí 43 % celkovej plochy podlahy električky.

 Prevádzka 
MestoRoky dodávok Počet vozňovEvidenčné číslaPoznámkaZdrojKošice2014 – 201846801 – 846Ostrava200911411 

 Galéria 

 Referencie 

 Externé odkazy 
Vario LF2 plus na stránke výrobcu

 Zdroj 

Kategória:Električky Pragoimex & KOS
Kategória:Dráhové vozidlá vyrábané od roku 2009
Kategória:Kĺbové električky